367 SM



Peristiwa

Mengikut tempat

Yunani 

 Epaminondas, jeneral Theban, sekali lagi menyerang tentera Peloponnese tetapi pada masa ini, beliau tidak mencapai apa-apa selain daripada mendapatkan Sicyon bersekutu dengan Thebes. Apabila beliau kembali ke Thebes, beliau dibicarakan sekali lagi, dan sekali lagi dibebaskan daripada tuduhan.
 Archidamus III, anak lelaki Agesilaus II dari Sparta, mengetuai angkatan tentera Sparta yang mencapai kejayaan terhadap tentera Arcadia.
 Pelopidas, ketua masyarakat Thebes, diutus ke Empayar Parsi untuk memujuk Raja Artaxerxes II supaya mencadangkan penyelesaian terhadap pertikaian negara-negara Greek menurut kehendak Thebes. Artaxerxes II mengeluarkan edik yang terdiri daripada syarat-syarat perdamaian untuk negara-negara Greek, tetapi ediknya tidak dipatuhi oleh sebarang negara tersebut.

Republik Rom 
 Semasa Gaius Licinius (Calvus) Stolo merupakan tribun di Rom selama sepuluh tahun (376 SM hingga 367 SM), beliau banyak mengurangkan permusuhan antara ningrat dengan marhaen melalui pembaharuan sebilangan undang-undang. Pada tempoh jawatannya, beliau mencadangkan Lex Licinia Sextia yang memulihkan kekonsulan kepada golongan marhaen, memerlukan kerusi konsul marhaen, mengehadkan jumlah tanah awam yang seseorang boleh dimiliki oleh seseorang, serta mengawal hutang-hutang. Para ningrat menentang undang-undang ini, walaupun undang-undang itu akhirnya diluluskan dan dikuatkuasakan mulai dari 366 SM.
 Candi untuk dewi Concordia di Forum Romanum, Rom dibina oleh Marcus Furius Camillus.

Sicily 
 Dionysius I dari Syracuse mangkat dan diwarisi sebagai penzalim oleh anak lelakinya, Dionysius II. Oleh sebab Dionysius II adalah lemah dan kurang berpengalaman, Dion, adik ipar Dionysius I, mengambil alih kuasa dan memujuk Plato, kawannya, supaya melatih Dionysius II dalam penggunaan praktik tentang prinsip-prinsip falsafahnya.
 Dionysius II berdamai dengan Carthage atas syarat-syarat yang sama dengan syarat-syarat yang dikenakan pada bapanya selepas ditewaskan oleh Carthage pada dekad yang lalu.

Mengikut topik

Falsafah 
 Aristotle, ahli falsafah dan ahli sains Greek, pergi ke Athens untuk menjadi murid Akademi Plato.

Kelahiran 
 Raja Ptolemy I dari Mesir, pengasas kemudian untuk dinasti Ptolemy (maut 283 SM).

Kematian 
 Dionysius, penzalim Syracuse (lahir 430 SM)